
	          La data de 23 iulie 2026, ora 1100, prin mijloace electronice - platforma on-line de videoconferințe ZOOM, a avut loc ședinţa extraordinară a Autorităţii Teritoriale de Ordine Publică Vrancea, pentru a analiza și dezbate aspecte de interes public, privind siguranța comunității la nivel județean.

                În cadrul ședinței, s-au dezbătut următoarele puncte, înscrise pe ordinea de zi:

1. Analiza stadiului realizării de către efectivele Inspectoratului de Poliție al Județului Vrancea, a indicatorilor de performanță stabiliți în Planul Strategic ATOP Vrancea, în semestrul I – 2026;

     Analiza a fost prezentată de d-l cms.șef Nica Remus - șeful I.P.J. VN

     2. ⁠ Analiza activităților de prevenire și combatere a faptelor antisociale, desfășurate la nivelul I.J.J. Vrancea, în semestrul I – 2026;

     Analiza a fost prezentată de d-l col. Petrea George, împuternicit inspector șef al I.J.J. VN


1. Analiza stadiului realizării de către efectivele Inspectoratului de Poliție al Județului Vrancea, a indicatorilor de performanță stabiliți în Planul Strategic ATOP Vrancea, în semestrul I – 2026

             Strategia Naţională de Ordine şi Siguranţă Publică 2023-2027, urmăreşte eficientizarea sistemului de ordine şi siguranţă publică printr-o abordare proactivă, orientată către nevoile de securitate în serviciul cetăţeanului, precum şi prin asigurarea unui mediu caracterizat prin ordine, libertate şi justiţie.
             Indicatorii stabiliți prin Planul Stategic al ATOP Vrancea au fost monitorizați în permanență de către conducerea inspectoratului, fiind desfășurate toate activitățile planificate în vederea realizării acestora. 
	Analizând datele statistice și activitățile organizate de către efectivele de poliție putem afirma că în semestrul I 2026, toate obiectivele propuse au fost realizate.

1. Menţinerea indicelui ce reflectă volumul criminalităţii în judeţul Vrancea, sub nivelul mediu înregistrat la nivel naţional
La nivelul județului au fost înregistrate 3.693 (-120) sesizări de natură penală, procentual scăderea fiind de 3,15%, situând județul Vrancea pe locul 31 la nivel național, nivelul mediu fiind de 0,02%.
În semestrul I al anului 2026, acest obiectiv a fost realizat.

2. Desfăşurarea a câte o campanie de prevenire a criminalităţii în domeniile: furturi de și din autovehicule, furturi din locuinţe, tâlhării, înşelăciuni, violență domestică și siguranță rutieră
În semestrul I 2026 au fost implementate următoarele proiecte/campanii:
- „În siguranță la volan, stop accidentelor!” pe linia prevenirii accidentelor de circulație și prevenirea furturilor de/din auto;
- „Sigur acasă” proiect de prevenire a furturilor din locuințe;
- „Siguranță online” program de prevenire a riscurilor asociate utilizării internetului;
- „Vigilența face diferența” campanie de creștere a gradului de conștientizare în rândul utilizatorilor cu privire la efectele nocive ale propagării informațiilor false în mediul online;
- „Scuzele nu schimbă realitatea” proiect de prevenire a violenței domestice;
- “Fără copy-paste” campanie de prevenire a încalcării dreptului de proprietate intelectuală;
- „Legea Anastasia” campanie de informare a cetățenilor referitoare la prevederile Legii nr.213/2023.
În semestrul I 2026, acest obiectiv a fost realizat.

3. Implementarea unor proiecte/campanii preventive, la nivel judeţean, în domeniul delincvenţei juvenile şi victimizării minorilor
Au fost implementate următoarele proiecte/campanii:
· “Școala siguranței Tedi” program național educațional de prevenire a victimizării minorilor;
·  „Setează siguranța copilului tău” proiect de creștere a siguranței minorilor în era digitală ;
· „Plecatul de acasă nu este o soluție!” proiect național de prevenire a disparițiilor de copii și plecărilor voluntare;
· “Fără discriminare!” proiect național de prevenire a discriminării și a infracțiunilor motivate de ură;
· “Un block salvează viața” proiect de conștentizare a efectelor nocive a propagării mesajelor de radicalizare;
· “Tăcerea e tot violență. Vocea ta e soluția” campanie națională de conștientizare în ceea ce privește necesitatea asigurării unui climat optim de siguranță în mediul școlar;
· „Traficul de droguri nu e combinație” program de prevenire a traficului de substanțe psihoactive;
· „Sarbători în siguranță” campanie națională de prevenire a victimizării persoanelor;
· „Libertatea nu are preț” campanie națională de prevenire a traficului de droguri;
· “Selfie-ul pe tren nu ia like-uri, ia vieți!” campanie națională de conștientizare a populației cu privire la riscurile determinate de nerespectarea unor reguli sau norme de conduită ce trebuie respectate în incinta stațiilor C.F.R.;
· “Alege-ți cu grijă prietenii online!” campanie locală de prevenire a traficului de persoane;
· “Dincolo de aparențe! ” proiect local de  prevenire a victimizării minorilor cu privire la situaţiile de risc care conduc la comiterea de fapte antisociale;
· “O singură dată, poate deveni mereu!” campanie locală de prevenire a consumului de substanțe psihoactive;
· ”Dorințe îndeplinite la vârste potrivite” campanie națională pentru prevenirea violenței școlare, a abuzului, neglijării, exploatării, traficului de minori și a pornografiei infantile;
· ”Adolescență fără violență!” proiect educațional realizat cu Liceul Teoretic ”Ioan Slavici” Panciu;
· ”Polițistul – prietenul nostru” proiect educațional realizat cu Grădinița cu Program Prelungit nr. 13 Focșani.


4. Menţinerea numărului de intervenții la apelurile de urgenţă ale cetăţenilor sub 10 minute, într-un procent de peste 80% pentru mediul urban şi 75% pentru mediul rural
În semestrul I 2026, prin S.N.U.A.U. 112, au fost primite 15.046 apeluri.   Din totalul apelurilor primite, au fost preluate şi transmise spre verificare/înștiințare subunităţilor din structura inspectoratului 8.558 apeluri, din care 3.318 au fost în mediul urban și 5.240 în mediul rural.
Numărul total de intervenții la apelurile de urgenţă ale cetăţenilor, până în 10 minute, a fost de 7.432, procentual reprezentând 86,8%. 
În mediul urban s-au înregistrat 3.245 intervenții la apelurile de urgenţă ale cetăţenilor până în 10 minute, procentual reprezentând 97,7%.
În mediul rural s-au înregistrat 4.187 intervenții la apelurile de urgenţă ale cetăţenilor până în 10 minute, procentual reprezentând 79,9%.
În semestrul I al anului 2026, acest obiectiv a fost realizat.

5. Creşterea nivelului de pregătire a personalului şi a performanţei resursei umane
În perioada de referință activitățile la nivelul inspectoratului s-au desfășurat pe mai multe paliere, după cum urmează:
        Pregătirea de specialitate 
La pregătirea continuă, în primul trimestru al anului 2026 polițiștii au participat la cursuri cu scoatere de la locul de muncă sau alte forme de pregătire organizate de eşaloanele superioare, după cum urmează :
- cursuri de iniţiere în carieră;                  
- cursuri/sesiuni on-line;
- cursuri de capacitate;
- cursuri conductor câini de serviciu şi atestări periodice;
- stagii/sesiuni de formare; 
- stagii/ sesiuni  de pregătire;           
- alte forme de pregătire;

·        Pregătirea pe linia tragerilor cu armamentul din dotare 
             În primul semestru al anului 2026 au fost planificate 12  sesiuni de tragere pentru structurile I.P.J. Vrancea la care au participat un număr total de 877 polițiști. 
   În cadrul stagiilor de pregătire centralizată, au fost organizate activități de instruire cu armamentul din dotare, la care au participat 305 politiști.

·        Pregătire fizică și autoapărare
Au fost planificate și organizate 20 de activități de instruire la care au participat 307  politiști din toate structurile inspectoratului.

·        Pregătire în domeniul tacticii și intervenției polițienești
Pregătirea polițiștilor s-a realizat cu prioritate în sistem centralizat, fiind planificate și organizate următoarele activități:
1.     Stagii prim-respondent – 18 stagii la care au participat un număr total de 276 poliţişti din profilele:
·        ordine public;
·        poliţie rutieră;
·        poliţie transporturi;
·        investigaţii criminale;
·        alte structuri operative.
           2. Un stagiu de pregătire cu durata de 2 săptămâni pentru agenții din promoție (tactică, tragere, autoapărare și conducere defensive nivelul I)  
3.  De asemenea, au fost organizate 18 ședințe de pregătire tactică pentru elevii și  studenții aflati în stagiul de practică la nivelul unității noastre ( 31 studenți ai Academiei de Poliție “Alexandru Ioan Cuza” și 74 de elevi).

·        Pregătire în domeniul conducerii auto în regim prioritar și defensiv
       În semestrul I, au fost desfășurate 8 sesiuni de pregătire la care au participat 55 de polițiști.
      Au fost realizate 4 activități de prelucrare și analiză a accidentelor rutiere cu lucrătorii planificați în cadrul stagiului Prim Respondent.
În semestrul I, acest obiectiv a fost realizat.

6. Creşterea nivelului de încredere a cetăţenilor în poliţie, reflectată în sondajele de opinie, precum și în referirile la activitatea Inspectoratului de Poliție Județean Vrancea din mass-media și mediul on-line
La nivelul inspectoratului au fost organizate mai multe activități specifice atât preventiv/reactive cât și umanitare, care au fost mediatizate pe plan local și central, acestea contribuind la creșterea nivelului de încredere al populației în instituția poliției:
-         3 activități de tip porți deschise cu prilejul Zilei Poliției Române – 25 martie 2026 la sediul inspectoratului și la subunități;
-         1 campanie de donare de sânge în rândul polițiștilor intitulată „Dăruim viață împreună” în perioada 16 martie - 27 martie 2026;
-         Polițiștii s-au alăturat cauzei umanitare dedicate lui Emil Bratu și au alergat în Crângul Petrești, în cadrul ultramaratonului caritabil organizat. 
Toate activitățile preventive desfășurate de către structurile specializate ale inspectoratului, împreună cu ceilalți parteneri instituționali au făcut obiectul a 66 comunicate și 198 știri de presă, parte dintre acestea fiind preluate și de presa centrală..
În semestrul I al anului 2026, acest obiectiv a fost realizat.

























2. Analiza activităților de prevenire și combatere a faptelor antisociale, desfășurate la nivelul I.J.J. Vrancea, în semestrul I – 2026


Infracţiuni constatate independent
Situaţia constatării faptelor de natură penală sesizate de către efectivele de jandarmi pe timpul executării misiunilor specifice  în perioada analizată se prezintă astfel:
	Legi speciale
	Gen infracțiune
	Număr infracțiuni
	Autori depistați
	Dosare întocmite

	Lg. 
84/1998
	punere în circulaţie a unui produs purtând o marcă identică
	17
	17
	17

	Lg. 
143/2000
	fabricarea, cultivarea ,producerea extragerea, prepararea transformarea, cumpararea  sau detinerea de droguri de mare risc
	12
	12
	12

	Lg. 
176/2024
	deținerea, utilizarea și/sau comercializarea uneltelor de plasă de tip monofilament
	1
	1
	1

	Lg. 
123/2012
	folosirea de instalații clandestine în scopul racordării directe la rețeaua de electricitate
	3
	2
	2

	TOTAL LEGI SPECIALE
	33
	32
	32

	Cod Penal
	Gen infracțiune
	Număr infracțiuni
	Autori depistați
	Dosare întocmite

	art. 193
	lovire sau alte violențe
	4
	3
	2

	art. 206
	amenințarea
	3
	1
	1

	art. 228
	furt
	4
	2
	2

	art. 253
	distrugere
	1
	1
	1

	TOTAL COD PENAL
	12
	7
	6

	TOTAL GENERAL
	45
	39
	38



           Referitor la gradul de pericol social al faptelor comise, putem afirma că acesta s-a menţinut la un nivel constant, comparativ cu perioada similară a anului trecut, nefiind înregistrate fluctuaţii semnificative sau fapte care ar putea fi remarcate cu o gravitate ridicată. 
    	     Analizând segmentul autorilor de fapte de natură penală şi a potenţialilor infractori, se poate observa că majoritatea făptuitorilor au domiciliul pe raza judeţului Vrancea iar un procent mic îl constituie persoanele recidiviste.

	        Activitatea desfășurată pe linia constatării și sancționării contravențiilor
La nivelul  I. J. J. Vrancea, în semestrul I 2026 au fost aplicate un număr de 1643 (faţă de 1325  în semestrul I 2025) sancţiuni contravenţionale dintre care: 

	
	Sem. I 2026
	Sem. I 2025

	Amendă
	824
	675

	Valoare (lei)
	314.450
	280.750

	Amenzi achitate
	2
	1

	Valoare amenzi achitate (lei)
	500
	400

	Avertisment
	819
	650

	P.v.c.c. anulate din oficiu
	3
	4

	P.v.c.c. anulate de instanță
	0
	0

	P.v.c.c. la care a intervenit prescripția
	0
	0

	P.v.c.c. contestate
	7
	0



          Cele 1.643 sancţiuni contravenţionale au fost aplicate în temeiul următoarelor acte normative:
	Lg. 
61/
1991
	Lg. 
60/
1991
	Lg. 349/
2002
	Lg. 176/
2024
	Lg. 205/
2004
	O.U.G. 195/
2005
	O.U.G. 55/
2002
	Lg. 171/
2010
	Alte acte normative

	1449
	8
	115
	43
	1
	1
	7
	3
	16



           Față de perioada similară a anului 2025, se observă o creștere cu 24% a totalului sancțiunilor, cu 22% a amenzilor aplicate și cu 26% a avertismentelor scrise.

		Activități de intervenție preventivă
         Prevenirea faptelor antisociale de către personalul Jandarmeriei Române constituie o prioritate fundamentală și implică un set de activități sistematice desfășurate de către personalul instituției, având ca scop identificarea și eliminarea posibilelor cauze sau circumstanțe care ar putea genera sau facilita comiterea de fapte cu caracter penal sau contravențional.
      Prevenirea faptelor antisociale se realizează prin implementarea unor proiecte, programe sau campanii de prevenire dezvoltate la nivel național și aplicate la nivelul județului Vrancea. Aceste inițiative se concentrează în principal pe următoarele direcții strategice:
· Prevenirea faptelor antisociale în cadrul adunărilor publice, evenimentelor sportive, culturale și artistice;
· Prevenirea violenței în instituțiile de învățământ și în zona apropiată acestora;
· Prevenirea delincvenței juvenile;
· Promovarea și respectarea drepturilor omului și a libertăților cetățenești;
· Prevenirea criminalității stradale;
· Prevenirea și combaterea consumului de substanțe interzise.
În cursul semestrului I al anului 2026, Inspectoratul de Jandarmi Județean Vrancea, prin structurile sale, a organizat şi desfăşurat următoarele campanii de prevenire:
· Alege sa fii Fair-Play! 
Obiective: 
· informarea organizatorilor cu privire la măsurile ce trebuie adoptate pentru diminuarea unor acte sau fapte de violență în interiorul și în apropierea arenelor sportive; 
· prevenirea faptelor antisociale pe parcursul desfășurării manifestărilor sportive;
· informarea participanţilor la manifestările sportive cu privire la faptele de natură penală şi contravenţională care pot fi săvârşite şi consecinţele acestora etc.
·        Şcoala în siguranţă! 
Obiective: 
· prevenirea faptelor antisociale în zona instituțiilor de învățământ;
· îmbunătăţirea disciplinei în şcoală şi reducerea/eliminarea violenţelor şi absenteismului şcolar; 
· conştienizarea elevilor cu privire la consecinţele unor comportamente antisociale etc.
·   Împreună pentru siguranță! 
Obiective: 
· informarea cetăţenilor cu privire la principalele drepturi și libertăți;
· conştientizarea participanţilor cu privire la consecinţele juridice ale faptelor antisociale săvârşite pe timpul manifestărilor publice;
· principalele drepturi și obligații ce decurg din normele de conviețiure socială etc.
·       Respectați natura pentru un mediu sănătos! 
Obiective: 
· prevenirea faptelor antisociale în domeniul silvic, prin patrulări în zonele împădurite precum și în zone unde se desfășoară diverse activități în aer liber, picnic, etc.;
· informarea persoanelor din zonele rurale cu privire la faptele penale și contravenționale din domeniul silvic;
· conştientizarea cetățenilor cu privire la utilitatea adoptării unor măsuri specifice pentru protejarea mediului înconjurător etc.

·       O singură dată, poate deveni mereu! 
Obiective: 
· informarea și educarea elevilor/tinerilor asupra efectelor nocive ale substanțelor psihoactive;
· crearea unor abilități de a răspunde în situații de risc sau consum;
· crearea unor abilități pentru cadre didactice/aparținători pentru a recunoaște simptomele consumului și pentru a aborda cât mai corect situația de risc;
· prevenirea evenimentelor de violență fizică și psihologică asociate cu efectele consumului de substanțe interzise etc.

	        În semestrul I 2026, la nivelul Inspectoratului de Jandarmi Județean Vrancea, au fost organizate și desfășurate 194 activități de intervenție preventivă în 111 locații, cu materiale distribuite 10.085 și 9.676 persoane participante  după cum urmează:
	Structuri
	Denumire 
program
	Număr activități
	Locații
	Persoane Participante
	Materiale distribuite

	P.C.F.A.
	Împreună pentru siguranță!
	47
	25
	2818
	2701

	
	MAI multă grijă, MAI multă siguranță!
	47
	25
	2571
	2467

	
	Școala ta în Siguranță!
	26
	13
	692
	694

	
	O singură data, poate deveni mereu!
	28
	18
	963
	914

	
	Patrula prieteniei
	33
	17
	2030
	1925

	
	Alege să fii, fair play!
	4
	4
	880
	880

	Detașamentul 4
	Respectați natura, pentru un mediu sănătos!
	9
	9
	131
	95

	Total
	
	194
	111
	10085
	9676



          Față de perioada similară a anului 2025, se observă o creștere cu 64% a activităților de intervenție preventivă, o scădere cu 21% a persoanelor participante și cu 22% a materialelor distribuite către acestea.
		  Nu au fost identificate probleme sau sincope în activitatea desfăşurată.

  Analizând indicatorii realizaţi pe această linie, apreciem că activitatea se desfăşoară în condiţii bune, aspect materializat prin faptul că nu au fost înregistrate încălcări ale normelor legale în vigoare, nu au existat întârzieri în elaborarea şi transmiterea documentelor, iar misiunile specifice s-au organizat şi desfăşurat în condiţii bune şi foarte bune.



  În concluzie, activitatea de prevenire și sancționare a faptelor antisociale în județul Vrancea, desfășurată de polițiști și jandarmi, demonstrează angajamentul ferm și colaborarea eficientă între diversele instituții și parteneri educaționali, având drept scop creșterea gradului de siguranță și conștientizarea comunității cu privire la importanța respectării normelor sociale și legale.

             La nivelul ATOP Vrancea, toți membrii își reafirmă angajamentul pentru identificarea tuturor soluțiilor și măsurilor menite să contribuie la protejarea vieții și a patrimoniului, subliniind că întotdeauna dispunerea și aplicarea măsurilor preventive sunt fundamentale pentru minimizarea riscurilor în societate și asigurarea unui nivel satisfăcător de siguranță publică. 





   PREȘEDINTE ATOP,                                      Secretar,
                    MARIN VASILE                                        Adriana Lupu

